पहले रेजिडेंशियल सोसाइटी डेवलप करना चाहते थे, फिर बदल लिया मन
Salman Khan Mumbai Hotel Project Update टाइम्स ऑफ इंडिया की रिपोर्ट के मुताबिक BMC ने सलमान खान को बांद्रा के कार्टर रोड पर ये होटल बनाने की परमिशन दे दी है
सलमान खान मुंबई की एक प्राइम लोकेशन में 19 मंजिला होटल बनाने जा रहे हैं। टाइम्स ऑफ इंडिया की रिपोर्ट के मुताबिक BMC ने सलमान खान को बांद्रा के कार्टर रोड पर ये होटल बनाने की परमिशन दे दी है। रिपोर्ट के मुताबिक सलमान खान जिस जमीन पर होटल का कंस्ट्रक्शन शुरू करवा रहे हैं वो प्लॉट उनकी मां सलमा खान के नाम पर है।
को-ऑपरेटिव हाउसिंग सोसाइटी की जगह बनेगा होटल 
सलमान खान का परिवार बॉलीवुड के उन परिवारों में है जिन्होंने रियल एस्टेट में काफी इन्वेस्टमेंट किया हुआ है। सी-कार्टर रोड के इस एरिया में पहले स्टारलेट को-ऑपरेटिव हाउसिंग सोसायटी हुआ करती थी। रिपोर्ट के मुताबिक सलमान खान की फैमिली इस रेजिडेंशियल एरिया को दोबारा डेवलप करना चाहती थी। लेकिन, अब BMC की परमिट मिलने के बाद उन्होंने यहां 19 मंजिला होटल के कंस्ट्रक्शन का फैसला लिया है।
सलमान खान के पिता ने खरीदी थी प्रॉपर्टी 
2011 में टाइम्स ऑफ इंडिया को दिए इंटरव्यू में सलमान खान के पिता सलीम खान ने बताया था कि उन्होंने काफी इन्वेस्टमेंट किया है। उन्होंने बताया था कि वो अपने परिवार और खासकर अपने बेटे सलमान के लिए अक्सर प्रॉपर्टी खरीदते रहते हैं।
69.90 मीटर होगी होटल की हाइट 
होटल के कंस्ट्रक्शन के लिए सलमान खान के आर्किटेक्ट सैप्रे एंड एसोसिएट्स ने मुंबई के डेवलपमेंट कंट्रोल एंड प्रमोशन रेगुलेशन (DCPR-2034) को 69.90 मीटर की एक कमर्शियल सेंट्रली एयर-कंडिशन्ड बिल्डिंग का प्लान भेजा था। इस प्लान में तीन अलग-अलग बेसमेंट, फर्स्ट और सेकंड फ्लोर पर कैफे और रेस्टोरेंट, थर्ड फ्लोर पर जिम और स्विमिंग पूल भी हैं।
होटल की चौथी मंजिल पर सर्विस फ्लोर, पांचवी और छठी मंजिल पर कन्वेंशन सेंटर और सातवीं से लेकर उन्नीसवीं मंजिल तक कमरे होंगे।